google/wiki40b huggingface dataset:
क्लाउडी हेंगेरे

क्लाउडी हेंगेरे एक फ्रांसीसी चिकित्सक, राजनेता, और राष्ट्रीय एट्यूड्स स्पैतिलेस और यूरोपीय अंतरिक्ष एजेंसी केंद्र की एक पूर्व अंतरिक्ष यात्री है। उनका जन्म १३ मई १९५७ को ले क्रुअसॉट, फ्रांस में हुआ था। वह जीव विज्ञान और खेल चिकित्सा (१९८१), विमानन और अंतरिक्ष दवा (१९८२), और संधिशोथ में प्रमाण पत्र प्राप्त करने के लिए पेरिस गए। १९८६ में उन्होंने बायोमैकेनिक्स और फिजियोलॉजी ऑफ़ आंदोलन में डिप्लोमा प्राप्त किया। उन्होंने १९९२ में तंत्रिका विज्ञान में अपनी पीएचडी की थीसिस पूरी की। उन्होंने १९९३ के मीर अल्तेर मिशन के लिए बैक-अप क्रू के सदस्य के रूप में कार्य किया था। क्षुद्रग्रह 135268 हग्नेर को उन्ही के संयुक्त सम्मान में रखा गया है। उन्होंने १९६६ में मीर स्पेस स्टेशन का 16 दिनों के लिए दौरा किया जो की रूसी-फ्रेंच कैसियोपीई मिशन के तहत हुआ था। २००१ में वह "एंड्रोमेडे" मिशन के भाग के रूप में, अन्तर्राष्ट्रीय अंतरिक्ष स्टेशन की यात्रा करने वाली पहली यूरोपीय महिला बन गयी थी। और वह १८ जून २००२ को ईएसए से सेवानिवृत्त हुई। अंतरिक्ष यात्री के रूप में अपने करियर के बाद, क्लाउडी हेंगेरे ने जीन पियरे रफ़्फ़रन की सरकार में फ्रेंच राजनीति में प्रवेश किया और वह २००२ से २००४ तक रिसर्च एंड न्यू टेक्नोलॉजीज के लिए मंत्री प्रतिनिधि रही। और २००४ से २००५ तक यूरोपियन मामलों के मंत्री प्रतिनिधि के रूप में नोएल लेनोइर के पद पर कामयाब भी रही। उन्हें लेजिन डीहेनीर के कमांडर के सम्मान से भी सम्मानित किया गया हैं।
ह्यूज लॉरी

ह्यू लॉरी (जन्म: 11 जून, 1959) एक अभिनेता हैं।
रत्नावेल पांडियन

रत्नावेल पांडियन (13 फरवरी 1929 – 28 फरवरी 2018), वर्ष 1988 से 1994 तक उच्चतम न्यायालय के न्यायाधीश रहे। उन्होंने राष्ट्रीय पिछड़ा वर्ग आयोग के अध्यक्ष के रूप में भी कार्य किया था।
तुलसी मानस मन्दिर

तुलसी मानस मन्दिर काशी के आधुनिक मंदिरों में एक बहुत ही मनोरम मन्दिर है। यह मन्दिर वाराणसी कैन्ट से लगभग पाँच कि॰ मि॰ दुर्गा मन्दिर के समीप में है। इस मन्दिर को सेठ रतन लाल सुरेका ने बनवाया था। पूरी तरह संगमरमर से बने इस मंदिर का उद्घाटन भारत के तत्कालीन राष्ट्रपति महामहिम सर्वपल्ली राधाकृष्णन द्वारा सन॒ 1964 में किया गया। 
इस मन्दिर के मध्य मे श्री राम, माता जानकी, लक्ष्मणजी एवं हनुमानजी विराजमान है। इनके एक ओर माता अन्नपूर्णा एवं शिवजी तथा दूसरी तरफ सत्यनारायणजी का मन्दिर है। इस मन्दिर के सम्पूर्ण दीवार पर रामचरितमानस लिखा गया है। दीवारों पर रामायण के प्रसिद्ध चित्रण को बहुत सुन्दर ढंग से नक्कासी किया गया है । इसके दूसरी मंजिल पर संत तुलसी दास जी विराजमान है, साथ ही इसी मंजिल पर स्वचालित श्री राम एवं कृष्ण लीला होती है। इस मन्दिर के चारो तरफ बहुत सुहावना घास (लान) एवं रंगीन फुहारा है, जो बहुत ही मनमोहक है। यहाँ अन्नकूट महोत्सव पर छप्पन भोग की झाँकी बहुत ही मनमोहक लगती है। मंदिर के प्रथम मंजिल पर रामायण की विभिन्न भाषाओं में दुर्लभ प्रतियों का पुस्तकालय मौजूद है। सम्पूर्ण मंदिर के परिधि में बहुत ही कलात्मक ढंग से ऐक पहाड़ी पर शिव जी के मूर्ति से झरने का अलौकिक छटा देखते ही बनती है।
प्रोजेरिया

प्रोजेरिया (Progeria) एक ऐसा रोग है जिसमें कम उम्र के बच्चों में भी बुढ़ापे के लक्षण दिखने लगते हैं। यह अत्यन्त दुर्लभ (rare) वंशानुगत रोग है। इसे 'हचिंगसन-गिल्फोर्ड प्रोजेरिया सिंड्रोम' या हचिंगसन-गिल्फोर्ड सिंड्रोम' भी कहते हैं।यह एक अत्यंत दुर्लभ ऑटोसोमल प आनुवंशिक विकार है जिसमें तेजी से उम्र बढ़ने के लक्षण बहुत कम उम्र में प्रकट होते हैं। प्रोगेरिया कई प्रोजेरोड सिंड्रोम में से एक है। प्रोजेरिया के साथ पैदा होने वाले लोग आमतौर पर अपने किशोरावस्था में लगभग बीस वर्ष तक जीवित रहते हैं। यह एक आनुवंशिक स्थिति है जो एक नए उत्परिवर्तन के रूप में होती है, और  विरासत में जेनेटिक रुप से मिलती है, क्योंकि वाहक आमतौर पर संतानोतपत्ति नहीं कर सकते हैं। प्रोजेरिया शब्द समय से पहले उम्र बढ़ने के लक्षणों की विशेषता वाली सभी बीमारियों पर सख्ती से लागू होता है,यह अक्सर हचिन्सन-गिलफोर्ड प्रोजेरिया सिंड्रोम (एचजीपीएस) के संदर्भ में विशेष रूप से लागू किया जाता है।
सरना धर्म

सरना धर्म झारखण्ड के आदिवासियों का आदि धर्म है। परन्तु प्रत्येक राज्य आदिवासी ये धर्म को अलग-अलग नाम से जानते है और मानते है अर्थात जब आदिवासी आदिकाल में जंगलों में होते थे। उस समय से आदिवासी प्रकृति के सारे गुण और सारे नियम को समझते थे और सब प्रकृति के नियम पर चलते थे। उस समय से आदिवासी में जो पूजा पद्धति व परम्परा विद्यमान थी वही आज भी क़ायम रखे है। सरना धर्म दुनिया का सबसे पुराना धर्म है। सरना धर्म में पेड़, पौधे, पहाड़ इत्यादि प्राकृतिक सम्पदा की पूजा की जाती है। 
चुंकि आदिवासी  प्रकृति पूजक है, प्रकृति पूजक सरना धर्म को 'आदि धर्म' भी कहा जाता रहा है।  सरना धर्म आदिवासियों में "हो", "संथाल", "मुण्डा", "उराँव" इत्यादि खास तौर पर इसको मानते हैं। जानकारी के अभाव में सरना धर्म को छोड़ कर बहुत से आदिवासी लोग ईसाई धर्म और इस्लाम धर्म अपना रहे हैं। जिससे  जो कि आदिकाल से जिस परम्परा को मानते आ रहा है, उसे छोड़ने पर विवश हैं। सरना धर्म के अंदर अधिकतर परंपराएं प्रकृति पूजक मानी जाती है जिस प्रकार से सनातन धर्म में भी प्रकृति को पूजा जाता है, उसी प्रकार से सरना के अंदर भी आदिवासी लोग प्रकृति को पूजते हैं!
बिट्टा सौर ऊर्जा संयंत्र

बिट्टा सौर ऊर्जा संयंत्र (Bitta Solar Power Plant) ४० मेगावाट क्षमता का सौर ऊर्जा संयन्त्र है जो गुजरात के बिट्टा गाँव में स्थित है। इसकी स्थापना २०१२ के आरम्भ में हुई थी।
जेनिफ़र एनिस्टन

शुरूआती जीवन

जेनिफ़र एनिस्टन का जन्म शर्मन ओक्स, लॉस एंजलिस में अभिनेता जॉन एनिस्टन और नांसी डॉ के घर हुआ। उनके पिता क्रेट के रहने यूनानी है। उनकी माँ न्यू यॉर्क शहर में पैदा हुई स्कॉटिश, आयरिश और इतालवी वंश की है और थोड़ी यूनानी वंश की भी है। एनिस्टन के दो सौतेले भाई है जॉन मलिक और अलेक्स एनिस्टन। बचपन में एनिस्टन ग्रीस में एक साल के लिए रही और बाद में न्यू यॉर्क में आ गई।
गुड़हल

आकार

गुड़हल की पत्तियाँ प्रत्यावर्ती, सरल, अंडाकार या भालाकार होती हैं और अक्सर इनके किनारे दंतीय होते हैं। फूल आकार में बड़े, आकर्षक, तुरही के आकार के होते हैं। प्रत्येक पुष्प में पाँच या इससे अधिक पंखुड़ियाँ होती हैं। इन पंखुडियों का रंग सफेद से लेकर गुलाबी, लाल, पीला या बैंगनी भी हो सकता है और इनकी चौडाई ४-५ सेमी तक होती है। इसका फल सूखा और पंचकोणीय होता है जिसकी हर फाँक में बीज होते हैं। फल के परिपक्व होने पर यह अपने आप फूटता है और बीज बाहर आ जाते हैं

सामान्य उपयोग

गुड़हल की कुछ प्रजातियों को उनके सुन्दर फूलों के लिये उगाया जाता है। नीबू, पुदीने आदि की तरह गुड़हल की चाय भी सेहत के लिए अच्छी मानी जाती है। गुड़हल की एक प्रजाति ‘कनाफ’ का प्रयोग कागज बनाने में किया जाता है। एक अन्य प्रजाति ‘रोज़ैल’ का प्रयोग प्रमुख रूप से कैरिबियाई देशों में सब्जी, चाय और जैम बनाने में किया जाता है। 
गुड़हल के फूलों को देवी और गणेश जी की पूजा में अर्पित किया जाता है। गुड़हल के फूलों में, फफूंदनाशक, आर्तवजनक, त्वचा को मुलायम बनाने और प्रशीतक गुण भी पाए जाते हैं। कुछ कीट प्रजातियों के लार्वा इसका प्रयोग भोजन के रूप में करते हैं। दक्षिण भारत के मूल निवासी गुड़हल के फूलों का इस्तेमाल बालों की देखभाल के लिये करते हैं। इसके फूलों और पत्तियों को पीस कर इसका लेप सर पर बाल झड़ने और रूसी की समस्या से निपटने के लिये लगाया जाता है। इसका प्रयोग केश तेल बनाने में भी किया जाता है। इस फूल को परंपरागत हवाई महिलाओं द्वारा कान के पीछे से टिका कर पहना जाता और इस संकेत का अर्थ होता है कि महिला विवाह हेतु उपलब्ध है।

औषधीय उपयोग

भारतीय पारंपरिक चिकित्सा पद्धति आयुर्वेद के अनुसार सफेद गुड़हल की जड़ों को पीस कर कई दवाएँ बनाई जाती हैं। मेक्सिको में गुड़हल के सूखे फूलों को उबालकर बनाया गया पेय एगुआ डे जमाईका अपने रंग और तीखे स्वाद के लिये काफी लोकप्रिय है। अगर इसमें चीनी मिला दी जाय तो यह क्रैनबेरी के रस की तरह लगता है। डायटिंग करने वाले या गुर्दे की समस्याओं से पीडित व्यक्ति अक्सर इसे बर्फ के साथ पर बिना चीनी मिलाए पीते हैं, क्योंकि इसमें प्राकृतिक मूत्रवर्धक गुण होते हैं। ताइवान के चुंग शान मेडिकल यूनिवर्सिटी के अनुसंधानकर्ताओं का कहना है कि गुड़हल के फूल का अर्क दिल के लिए उतना ही फायदेमंद है जितना रेड वाइन और चाय। इस फूल में एंटीऑक्सीडेंट्स होते हैं जो कोलेस्ट्रॉल के स्तर को नियंत्रित रखने में मददगार होते हैं। विज्ञानियों के मुताबिक चूहों पर किए गए अध्ययन में पाया गया कि गुड़हल (हीबीस्कूस्) का अर्क कोलेस्ट्राल को कम करने में सहायक है। इसलिए यह इनसानों पर भी कारगर होगा।

पुष्प

जवा एक पूर्ण एवं नियमित पुष्प का उदाहरण है। पुष्प के चारो भाग पुटचक्र, दलचक्र, पुमंग तथा जायांग इसमें पाएँ जाते हैं। पुटचक्र संख्या में पाँच तथा युक्तनिदल होते हैं। पुटचक्र के नीचे स्थित निपत्रों के चक्र को अनुबाह्यदल कहते हैं। दलचक्र पाँच एवं पृथकदल होते हैं परन्तु ये आधारतल पर कुछ दूर तक जुड़ा हुए होते हैं।. दलपत्रों की संख्या पाँच होती है। दलपत्रों का व्यास 4 से लेकर 15 सेंटीमीटर तक होता है। विभिन्न प्रजातियों के दलपत्र विभिन्न रंगों के एवं आकर्षक होते हैं। पुमंग अनेक एवं एकसंलाग होते हैं। तंतु संयुक्त होकर एक नली बनाते हैं परंतु परागशय अलग होते हैं। परागशय का आकार वृक्क के समान होता है। जायांग पाँच एवं प्रत्येक अंडप के अंतिम भाग में एक वर्तिकाग्र होते हैं।
पाई दिवस

इतिहास

सबसे पहले ज्ञात आधिकारिक या बड़े पैमाने पर पीई दिवस का उत्सव लैरी शॉ द्वारा १९८८ में सैन फ्रांसिस्को एक्सकोरेटोरियम में आयोजित किया गया था, जहां शॉ एक भौतिक विज्ञानी के रूप में काम करते थे, इस दिन उन्होंने साथ कर्मचारियों तथ जनसामान्य के साथ मार्च करते हुए और 'फ्रूट पाई' खाते हुए मनाया।१२  मार्च २००९  को, अमेरिकी प्रतिनिधि सभा ने एक गैर-बाध्यकारी संकल्प पारित किया,तथा १४  मार्च २००९ को राष्ट्रीय पाई  दिवस के रूप में स्वीकार किया।पाई दिवस २०१० के लिए, गूगल ने गूगल डूडल को छुट्टियों का जश्न मनाने के लिए प्रस्तुत किया।

पालन

प्रिंसटन, न्यू जर्सी, पाई दिवस और अल्बर्ट आइंस्टीन के जन्मदिन दोनों दिवसों की संयुक्त की मेजबानी करते हैं, आइंस्टीन , उन्नत अध्ययन संस्थान ( en:Institute for Advanced Study ) के लिए काम करते समय, बीस से अधिक वर्षों के लिए प्रिंसटन में रहे थे। 'पाई' व्यंजन खाने और पाठयन प्रतियोगिताओं के अलावा, एक वार्षिक आइंस्टीन के हमशक्ल दिखने वालों हेतु  प्रतियोगिता आयोजित की जाती है।
टीवी ट्यूनर कार्ड

टीवी ट्यूनर कार्ड एक कंप्यूटर घटक होता है, जिसकी मदद से कंप्यूटर के मॉनीटर की स्क्रीन पर टीवी के सिग्नल देखे जासकते हैं। अधिकांश टीवी ट्यूनर कार्डों पर वीडियो कैप्चर इकाई भी उपलब्ध होती है, जिसके द्वारा कंप्यूटर की हार्ड डिस्क पर टीवी के कार्यक्रम रिकॉर्ड भी किये जा सकते हैं। ये कार्ड कंप्यूटर के अंदर भी लगाये जा सकते हैं और बाहर स्थापित करने लायक रूप में भी उपलब्ध होते हैं। बाहर स्थापित करने वाले कार्डों में पावर सप्लाई अलग से लगानी होती है।
लघु हिमालय

हिमालय पर्वत का वह भाग जो महान हिमालय के दक्षिण सामानान्तर फैला हुआ है लघु हिमालय कहलाता है। यह अंचल मध्य हिमालय या हिमाचल हिमालय के भी नाम से पुकारा जाता है। लेकिन वास्तव में यह मध्य हिमालय ही है। लघु हिमालय ८० से १०० किलोमीटर चौड़ाई में फैला हुआ है। इसकी औसत ऊँचाई १६२८ मीचर से लेकर ३००० मीटर है। इसकी अघिकतम ऊँचाई ४५०० मीटर है।
रजनी (धारावाहिक)

दिवंगत फिल्म व टीवी कलाकार प्रिया तेंदुलकर द्वारा अभिनीत रजनी दूरदर्शन पर रविवार को प्रसारित अत्यंत लोकप्रिय धारावाहिक था। इसके निर्देशक बासू चटर्जी थे। इसमें उनके पति की भूमिका वास्तविक जीवन में उनके पति करण राज़दान ने निभाई थी, पुत्री की भूमिका बाल कलाकार बेबी गुड्डु ने की थी। धारावाहिक का शीर्षक गीत आशा भोंसले ने गाया था। बासू प्रारंभ में इस भूमिका के लिये अभिनेत्री पद्मिनी कोल्हापुरे को लेना चाहते थे पर वे इस प्रकल्प को समय न दे सकीं।
रजनी एक आम गृहणी की समाज में व्याप्त भ्रष्टाचार व अन्याय के खिलाफ की रोज की जंग की कहानियाँ दिखाई जाती थी, धारावाहिक होने के उपरांत भी आम तौर पर एक एपीसोड में एक ही प्रहसन दिखाया जाता था। रजनी ने समाज पर भी खासा प्रभाव डाला और लोगों को इन सामाजिक बुराइयों के खिलाफ लोहा लेने की प्रेरणा दी। 2002 में प्रिया की असमय मृत्यु पर तत्कालीन प्रधानमंत्री अटल बिहारी वाजपेयी ने कहा, "रजनी के रूप में उनकी जिहादी भूमिका ने अनेक सामाजिक मुद्दों को मुखरित किया"।
अंतरराष्ट्रीय गणितीय ओलंपियाड

अंतरराष्ट्रीय गणितीय ओलंपियाड (अंग्रेज़ी: International Mathematical Olympiad) (IMO – आइएमओ) एक पूर्व-कॉलेजिएट छात्रों के लिए वार्षिक छह-प्रशन, 42-बिंदु गणितीय ओलंपियाड हैं, जो की अन्तर्राष्ट्रीय विज्ञान ओलम्पियाड में सबसे पुराना हैं। प्रथम आइएमओ 1959 में रोमानिया में आयोजित किया गया था। इसके पश्चात से इसे, 1980 में छोड़कर, सालाना आयोजित किया गया। आइएमओ में लगभग 100 देशों की टीम भाग लेती हैं, प्रत्येक टीम में अधिकाधिक छह छात्र, एक टीम नेता, उप नेता व प्रेक्षक होता है।
कल्याण स्वामी

आरंभिक जीवन

बाभूलगाव के पटवारी कृष्णाजीपंत कुलकर्णी तीर्थयात्रा करते हुए कोल्हापुर को आए। वहाँ उनका विवाह पाराजीपन्त कुलकर्णी की बहन से हुआ। उन्हें तिन अपत्य हुए अम्बाजी, दत्ताजी और एक बेटी|कुछ समय बाद कृष्णाजीपंत आगे की तीर्थयात्रा के लिए निकल पड़े|उसी समय समर्थ रामदास जी के कीर्तन श्री महालक्ष्मी के मंदिर में कोल्हापुर को चल रहे थे। इसी अवसर का लाभ उठाते हुए पाराजी पन्त ने स्वयं, अपनी बहन और उसके बेटोंके साथ समर्थ रामदास जी का अनुग्रह लिया। समर्थ ने धर्मकार्य के लिए अम्बाजी को मांग लिया। इसके बाद अम्बाजी, दत्ताजी और उनकी माता समर्थ के साथ चल पड़े|रास्ते में समर्थ रामदास जी ने शिरगाव को एक मठ स्थापन किया। वहाँ दत्ताजी को मठपति नियुक्त करके माता की सेवा और गृहस्थधर्म पालन करने का आदेश दिया। वाही आगे दत्तात्रय स्वामी नाम से विख्यात हुए|किन्तु अम्बाजी ने पूरा जीवन समर्थ की सेवा में अर्पित कर दिया। उन्ही का नाम 'कल्याण स्वामी' है।
कैटादिन

कैटादिन (Mount Katahdin) संयुक्त राज्य अमरीका, के उत्तरपूर्व सीमांत पर मेन राज्य के मध्य भाग में पिस्कैटाक्वॉइस जनपद के अंतर्गत स्थित पर्वत जिसकी ऊँचाई ५,२६८ फुट है।
यह पूर्णतया ग्रेनाइट चट्टानों से निर्मित है और कई भागों में नग्न पत्थर सतह पर उभर आए हैं। बाहर की ओर चट्टानों के टूटने फूटने से पर्वत विदीर्ण एवं बीहड़ सा लगता है। शिखरांचल पर लाइकेन तथा उसी जाति छोटे पौधे उगते हैं। इसके दो ढाई हजार फुट नीचे आदि जाति के छोटे पौधे मिलते हैं। ऊँचाई से देखने पर सारा पर्वतक्षेत्र शंक्वाकार ग्रेनाइट शिखर एवं मध्यांचलों में प्रवाहित छोटी बड़ी नदियाँ तथा झीलें बहुत ही मनोरम दृश्य उपस्थित करती हैं। शिखरांचल में ग्रेनाइट चट्टानों के ऊपर कहीं-कहीं ट्रैप (Trap boulders) तथा अन्य चट्टानें मिलती हैं जिनमें बलुआ पत्थर प्रमुख हैं। सारा पर्वतप्रांत बीहड़ एवं दुर्गम है और केवल पेनॉब्सकाट नदी एकमात्र मार्ग प्रदान करती हैं; इसमें भी बालू के ढूहे एवं प्रपात इत्यादि हैं। प्राकृतिक सौंदर्य एवं बीहड़ता के कारण कैटादिन पर्वत प्रांत तथा आसपास के क्षेत्रों को १९३१ ई० में राष्ट्रीय बाग (National park) का रूप दे दिया गया है।
लिंडा आर्सेनिओ

पूर्व जीवन

आर्सेनिओ का जन्म गल्वेस्तों द्वीप, टॅक्सस, संयुक्त राज्य अमेरिका में हुआ। उनकी माँ सल्वाडोर और पिता यूगोस्लावी हैं। उनके दो बहने और एक भाई है जो टेक्सास में रहते हैं।

वृत्ति

उन्होंने अपना करियर इंडिपेंडेंश फ़िल्म से शुरूआत की। उन्होंने तमिल और तेलुगू फ़िल्मों में भी काम किया। तेलुगू फ़िल्म भद्र में उन्होंने कार्य किया। उनकी आगामी फ़िल्म ट्विंकल-ट्विंकल लिटिल स्टार है।
देवपुरा गाँव, बाह (आगरा)

जनसांख्यिकी

== यातायात ==मै विपिन विहारी मिश्रा ( हैमू) बताता हू कि-देव पुरा आने जाने के लिये जैतपुर से टैक्सी या बस द्वारा आ सकते है क्योकि ये गाव आगरा सि काफ़ी दूरी पर होने के कारण वाहन का आना जाना कम ही है दूसरा कारण ये इलाका डाकू वाला राह है इस लिये यहा सवारी की समस्या रहती है
== आदर्श स्थल ==मै विपिन बिहारी मिश्रा (हैमू) बताना चाहता हू कि देव पुरा मै एक प्राचीन शिव मंदिर है यहा पर भादौ माह मै विसाल मेला वी दन्गल का आयोजन हर बर्ष होता है दूर दराज के पहल वानो की कुस्ती देखने के लिये हर साल हजारो की संख्या मै लोगो की भीड़ आती है मेले की प्रशिद्ध जलेबी लिये बिना कोई नही जाताहै गाव के किनारे 2k.m. पर चम्बलसफारी है जहा पर बिदेशी शैलानी काभी संख्या मै आये दिन यहा चम्बल सफारी मै आनंद लेते है
== शिक्षा ==मै विपिन बिहारी मिश्रा बताना चाहता हू कि-शिक्षा प्राप्ति का साधनो का आभाव होने के बाद भी आज जो देव पुरा इतनी ऊचाइया छू रहा है इसका एक मात्र कारण केवल श्री देवेन्द्र कुमार मिश्रा का कठिन परिश्रम हीहै आज से कुछ समय पहले जब गाव मै शिक्षा 0% थी तब श्री देवेन्द्र मिश्रा जी ने अपना घर परिवार कैरियर सब छोड़ कर केवल गाव के होनहार अशिक्षित युवाओ को शिक्षित बनाने की ठानी उनका कठिन परिश्रम व लगन शीलता ने आज गाव की रंगत ही बदल दी आज मिश्रा जी की दैन है की गाव 80% शिक्षित है और युवा अपना राजगार ग्रहण कर जीवन को सफल बनारहे है
विक्रमशिला विश्वविद्यालय

विक्रमशिला विश्वविद्यालय बिहार राज्य के भागलपुर जिले में स्थित था। इस विश्वविद्यालय की स्थापना पाल वंश के राजा धर्मपाल ने ७७५-८०० ई० में की। इस विश्वविद्यालय ने अपनी स्थापना के तुरन्त बाद ही अन्तर्राष्ट्रीय महत्त्व प्राप्त कर लिया था। विक्रमशिला विश्वविद्यालय के प्रख्यात विद्वानों की एक लम्बी सूची है। तिब्बत के साथ इस शिक्षा केन्द्र का प्रारम्भ से ही विशेष सम्बंध रहा है। विक्रमशिला विश्वविद्यालय में विद्याध्ययन के लिए आने वाले तिब्बत के विद्वानों के लिए अलग से एक अतिथिशाला थी। विक्रमशिला से अनेक विद्वान तिब्बत गए थे तथा वहाँ उन्होंने कई ग्रन्थों का तिब्बती भाषा में अनुवाद किया। इन विद्वानों में सबसे अधिक प्रसिद्ध दीपंकर श्रीज्ञान थे जो उपाध्याय अतीश के नाम से विख्यात हैं। विक्रमशिला का पुस्तकालय बहुत समृद्ध था। विक्रमशिला विश्वविद्यालय में बारहवीं शताब्दी में अध्ययन करने वाले विद्यार्थियों की संख्या ३००० थी। विश्वविद्यालय के कुलपति ६ भिक्षुओं के एक मण्डल की सहायता से प्रबंध तथा व्यवस्था करते थे। कुलपति के अधीन ४ विद्वान द्वार-पण्डितों की एक परिषद प्रवेश लेने हेतु आये विद्यार्थियों की परीक्षा लेती थी।
 
इस विश्वविद्यालय में व्याकरण, न्याय, दर्शन और तंत्र के अध्ययन की विशेष व्यवस्था थी। इस विश्वविद्यालय की व्यवस्था अत्यधिक सुसंगठित थी। बंगाल के शासक शिक्षा की समाप्ति पर विद्यार्थियों को उपाधि देते थे। सन १२०३ ई० में बख्तियार खिलजी ने विक्रमशिला विश्वविद्यालय को नष्ट कर दिया।

यहाँ बौद्ध धर्म और दर्शन के अतिरिक्त न्याय, तत्त्वज्ञान, व्याकरण आदि की भी शिक्षा दी जाती थी। विद्यार्थियों की सुविधा के लिए पुस्तकें उपलब्ध कराई जाती थीं तथा उनकी जिज्ञासाओं का समाधान विद्वान आचार्यों द्वारा किया जाता था। यहाँ देश से ही नहीं विदेशों से भी विद्याध्ययन के लिए छात्र आते थे। शिक्षा समाप्ति के बाद विद्यार्थी को उपाधि प्राप्त होती थी जो उसके विषय की दक्षता का प्रमाण मानी जाती थी। पूर्व मध्ययुग में विक्रमशिला विश्वविद्यालय के अतिरिक्त कोई शिक्षा केन्द्र इतना महत्त्वपूर्ण नहीं था कि सुदूर प्रान्तों के विद्यार्थी जहाँ विद्या अध्ययन के लिए जाएँ। इसीलिए यहाँ छात्रों की संख्या बहुत अधिक थी। यहाँ के अध्यापकों की संख्या ही ३००० के लगभग थी अतः विद्यार्थियों का उनसे तीन गुना होना तो सर्वथा स्वाभाविक ही था। इस विश्वविद्यालय के अनेकानेक विद्वानों ने विभिन्न ग्रंथों की रचना की, जिनका बौद्ध साहित्य और इतिहास में नाम है। इन विद्वानों में कुछ प्रसिद्ध नाम हैं- रक्षित, विरोचन, ज्ञानपाद, बुद्ध, जेतारि रत्नाकर शान्ति, ज्ञानश्री मिश्र, रत्नवज्र और अभयंकर। दीपंकर नामक विद्वान ने लगभग २०० ग्रंथों की रचना की थी। वह इस शिक्षाकेन्द्र के महान प्रतिभाशाली विद्वानों में से एक थे। अब इस विश्वविद्यालय के केवल खण्डहर ही अवशेष हैं।
माद्रीद का रियाल वनस्पति बाग़

इतिहास

इस बाग़ की स्थापना 17 अक्टूबर 1755 को राजा फरडिनांड 6वें द्वारा की गई थी। उस समय इसमें 2,000 से अधिक पौधे मौजूद थे जो कि वनस्पति विज्ञानी खोसे कुएर ई मारतीनेस द्वारा एकत्रित किए गए थे।
प्रबोध चंद्र बागची

व्यक्तिगत जीवन और शिक्षा

उनका जन्म १८ नवंबर १९९८ को हरिनथ बागची और तारंगिनी देवी के घर येशोर में हुआ था। उन्होंने अपनी मां को बचपन में खो दिया था। उन्होंने बांग्लादेश में श्रीकोल (हैट श्रीकोल), खुलना जिला जिला में अपनी विद्यालयी शिक्षा पूर्ण की।
डॉ॰ बागची एक अच्छे छात्र रहे और उनके शिक्षकों और हेड मास्टर के पसंदीदा भी थे जिन्होंने उनसे बड़ी उम्मीदें थी। १९१४ में, वह मैट्रिक परीक्षा के लिए उपस्थित हुए। उन्होंने संस्कृत में सम्मान के साथ १९१८ में कृष्णगर सरकारी कॉलेज से स्नातक की उपाधि प्राप्त की। वह अपने कॉलेज में पहले स्थान पर रहे और प्रतिष्ठित मोहिनी मोहन रॉय पुरस्कार भी प्राप्त किया। उन्होंने प्राचीन भारतीय इतिहास का अध्ययन करने की इच्छा के कारण संस्कृत भाषा चुनी। वह १९२० में प्रथम श्रेणी से मास्टर ऑफ़ एजुकेशन को प्राप्त करके प्राचीन इतिहास और संस्कृति में स्नातकोत्तर अध्ययन के लिए कलकत्ता विश्वविद्यालय में शामिल हो गए। उन्हें बाद में धर्म अनुभाग में अच्छे कार्यों के लिए स्वर्ण पदक से सम्मानित किया गया और हमेशा विश्वविद्यालय में शीर्ष पर बने रहे।
पूड़ी

सामग्री और बनाने की विधि

पूड़ी आटे से बनाई जाती है। इसके लिए सख्त आटा गूंधा जाता है और कई बार इसमें थोड़ा सा नमक भी डाला जाता है। फिर इसे हल्का सा घी या तेल लगाकर बेल कर घी या वनस्पति तेल में तल लेते हैं। तलने से जब पूड़ियाँ फूल जाती हैं और इनका रंग सुनहरा हो जाता है तब इन्हें तेल से निकाल लिया जाता है। इन्हें अक्सर हलवा, आलू की सब्जी, छोले आदि के साथ परोसा जाता है।
गोविन्दगुप्त

गोविंदगुप्त, गुप्तवंशी सम्राट् कुमारगुप्त के छोटे भाई थे। वैशाली से मिली कुछ मिट्टी की मुहरों से उनका महादेवी ध्रुवस्वामिनी और महाराजाधिराज चंद्रगुप्त द्वितीय का पुत्र होना प्रगट होता है। संभवत: अपने पिता के शासनकाल में वह तीरभुक्ति के प्रांतीय शासक थे और वैशाली केंद्र से शासन करते थे, किंतु कुमारगुप्त के शासन में उनका स्थानांतरण पश्चिमी मध्यप्रदेश में हो गया जान पड़ता है।
मंदसोर से प्राप्त 467-8 ई. (मालव संवत् 524) के प्रभाकर के एक अभिलेख से भी एक गोविंदगुप्त का पता चलता है। वहाँ भी उन्हें चंद्रगुप्त का ही पुत्र कहा गया है। उसमें गोविंदगुप्त जीवित थे या नहीं तथापि गोविंदगुप्त की शक्ति के प्रति इंद्र को भी ईर्ष्यालु कहा गया है जिससे भंडारकर जैसेकुछ विद्वानों ने उन्हें स्वतंत्र शासक माना है। परंतु जब तक अन्य कोई पुष्ट प्रमाण प्राप्त नहीं होता, हम यह नहीं निश्चित कर सकते कि वैशाली की मुहरों के गोविंदगुप्त और मंदसोर के अभिलेखवाले गोविंदगुप्त एक ही व्यक्ति थे। दोनों के एक होने में सबसे बड़ा व्यवधान समय का प्रतीत होता है। चंद्रगुप्त द्वितीय की अंतिम ज्ञात तिथि 412-413 ई. है। गोविंदगुप्त उनके एक भुक्ति का शासन सँभालते थे, यह उनकी युवावस्था और अनुभव का द्योतक है। उसके बाद भी वह दो पीढ़ियों (कुमारगुप्त और स्कंदगुप्त) तक जीवित रहे, यह असंभव तो नहीं, पर असाधारण अवश्य जान पड़ता है। जो भी हो, 467-8 ई. तक वह काफी वृद्ध हो चुके होंगे और अपने शासन भार को पूर्ववत् वहन करते रहे होंगे, इसमें संदेह किया जा सकता है।
तंगचिमडम

तंगचिमडम तमिल नाडु में रामेश्वरम से लगभग तीन मील दूर एक गांव है। वहां विल्लूरणि तीर्थ है।
तारानाथ भट्टाचार्य

तर्कवाचस्पति तारानाथ भट्टाचार्य (1812-1885) संस्कृत के विद्वान एवं कोशकार थे। इन्होने वाचस्पत्यम् नामक शब्दकोश की रचना की जो संस्कृत का आधुनिक महाशब्दकोश है। वे बंगाल के राजकीय संस्कृत महाविद्यालय में अध्यापक थे। वाचस्पत्यम् का निर्माण सन १८६६ ई में आरम्भ हुआ और १८८४ ई में समाप्त। इस प्रकार इसको पूरा करने में १८ वर्ष लगे। शब्दकल्पद्रुम की अपेक्षा संस्कृत कोश का यह एक बृहत्तर संस्करण है।
इलावृतवर्ष

जम्बूद्वीप

जम्बूद्वीप पृथ्वी के केन्द्र में स्थित है तथा खारे जल के समुद्र से घिरा है। इसका आकार एक लाख योजन है। यहाँ ब्राह्मण, क्षत्रीय, वैश्य और शूद्र ये चार वर्ण हैं। यहीं पर्वतराज मेरु स्थित है।

इलावृत खण्ड

एक समय वैवश्वत मनु तथा उनकी पत्नी श्रद्धा ने संतानसुख की लालसा से मित्रावरुण नामक यज्ञ करवाया। देवी श्रद्धा ने होता ब्राह्मण को कहा कि मेरी इच्छा है कि मुझे कन्या हो, परंतु मनु तो पुत्र चाहते थे।
समय में उन्हें पुत्रीरत्न की प्राप्ति हुई जिसका नाम इला रखा गया। मनु जी के आग्रह पर महर्षि वसिष्ठ जी ने बताया कि यज्ञ में गलती के कारण यह हुई है। वसिष्ठ जी ने योग से श्रीहरि को प्रसन्न किया जिससे वह इला नामक कन्या सुद्युम्न नामक बालक बन गई। कालांतर में एक समय यह राजकुमार सिंधुदेश के घोड़े पर सवार होकर कुछ मंत्रियों के साथ शिकार खेलने वन में गए। वे सब उत्तर में कुछ दूर मेरु पर्वत की तलहटी में चले गए। वहाँ भगवान शिव तथा पार्वती जी वनविहार कर रहे थे, वहाँ जब सुद्युम्न पहुँचा तो वह अपने मंत्रियों सहित स्त्री में बदल गया। चंद्रकुमार बुध से उसके पुत्र पुरुरवा का जन्म हुआ। बाद में वसिष्ठ जी ने भगवान शिव को प्रसन्न कर इला को पुन: सुद्युम्न में परिवर्तित कर दिया। भगवान शिव ने कहा कि हे वसिष्ठ! तुम्हारा यह यजमान एक माह के लिये स्त्री रहेगा तथा एक माह के लिये पुरुष होकर अपना राजकाज किया करेगा।
श्रीशुकदेवजी राजा परीक्षित को कहते हैं, कि इलावृतवर्ष का वह भूखण्ड श्रापित था।
एक समय की बात है जब भगवान शिव तथा पार्वती उस इलावृतखण्ड में एकांतवास कर रहे थे, तभी वहाँ अकस्मात् ही कुछ मुनियों ने प्रवेश कर एकांतवास में विघ्न उत्पन्न किया। माता पार्वती के आग्रह पर भगवान शिव ने कहा कि जो भी पुरुष इस भूभाग में प्रवेश करेगा वह स्त्री में परिवर्तित हो जाएगा। और तब से भगवान शिव तथा पार्वती वहाँ स्वतंत्र इच्छा अनुसार एकांतवास करते हैं। उसी भूखण्ड में सुद्युम्न का प्रवेश हुआ अत: वह स्त्री बन गया था।
अरेश कुमार

अरेश कुमार (जन्म 3 मार्च 1973) पाकिस्तान से एक हिंदू नेता है। वह एनए-339 गैर मुस्लिम सातवीं निर्वाचन क्षेत्र का प्रतिनिधित्व करता है और भगवान जगन्नाथ का पुत्र है | वह सिख अधिकारों के लिए एक वकील है.
सय्यद अखोंजादा

सय्यद अखोंजादा एक राजनीतिज्ञ है पाकिस्तान के राष्ट्रीय विधानसभा में | वह NA-44 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
अन्ना करोमी

Studio

पिएत्रसंता (तुस्कान्य) में अन्ना करोमी का स्टूडियो है। यहा खुद की कंस की खदाने भी है, जैसे की फोंदेरिया अर्तिस्तिचा मरिअनी और मास्सिमो देल चिअरो. वे अपने मार्बल शिल्पकारी के लिए मास्सिमो गल्लेनी नमक स्टूडियो का उपयोग करती है जोकि पित्रसंता में है, कार्रारा में अपनी शिल्पकारी के लिए वे फ्रांको बरत्तनी का मिचेलान्गेलो स्टूडियो का उपयोग करती है |

Conscience Art

करोमी का सर्वप्रसिधा नमूना है एम्प्टी काट यह "क्लोअक ऑफ़ कोन्स्किएन्के", "पिएता" या "कोम्मेंदातोरे" नाम से भी जाने जाते है यह कैथेड्रल (सल्ज्बुर्ग में), ऑस्ट्रिया, स्तावोव्सके दिवद्लो (परागुए में), नेशनल अर्चेओलोगिकल मुजियम (अथेन्स में) और भी कई स्थानों पर स्थित है | वर्तमान में करोमी "दा क्लोअक" को परिवर्तित कर रही है ४ मीटर ऊँचे चपेल में, जोकि मिचेलान्गेलो (कारारल) के एक २०० टन सफ़ेद मार्बल से काटा गया है |
अन्य महत्यपूर्ण कार्यो में "ओल्य्म्पिक स्पिरिट " जोकि नए पुस्तकालय के सामने शंघाई में और यूरोपे में स्थित है, "तथा पुराने मिथक के समकालीन पुनर्व्याख्या" यूरोपेँ इंस्टिट्यूट में स्थित है | २००९ में उनके "ओलिवर डी" और", को राजकुमार अल्बर्ट द्वितीय, मोनाको के दुँरा नोबेल शांति पुरस्कार विजेता, "एली विएसेल" के लिए पेश किया गया |. २००८ में उन्होंने, पोप बेनेडिक्ट XVI को रोम में सेंट पीटर्स में क्लोअक ऑफ़ कोन्स्किएन्के का एक मॉडल कोन्स्किएन्से इंस्टिट्यूट के निर्माण चिह्न रूप में भेंट किया |.
करोमी, संगीत (ओपेरा), क्लासिक डांस और प्राचीन मिथकों से प्रेरणा लेती है, . उसके चित्रों साल्वाडोर Dali और अन्य अतियथार्थवाद Surrealists के लिए एक प्रशंसा की बात है और मध्य यूरोपीय और अन्य कलाकारों शानदार यथार्थवाद के वियना स्कूल के लिए संदर्भ होते हैं। उसके रंग, कभी कभी मूर्तियों पर भी इस्तेमाल किया, एक सूक्ष्म स्पर्श की तरह (एम. डब्ल्यू टर्नर.)